প্রতীক উরের পথে হেঁটে তিনি সিপিএম ছাড়ছেন? কী জানালেন সৃজন

কলকাতা: সিপিএমএর ( CPM) সঙ্গে সম্পর্ক ছিন্ন করতে দলের সব দায়িত্ব ছাড়তে চেয়ে রাজ্য সম্পাদক মহম্মদ সেলিমকে (MD Salim) চিঠি দিয়েছেন প্রতীক উর রহমান (Pratik Ur Rahaman)৷ তারপর থেকে লালদূর্গে ঝড় ওঠেছে।দলের সিদ্ধান্তের সঙ্গে খাপ খাওয়াতে পারছেন না, সাফ বলছেন প্রতীক উর রহমান। ইতিমধ্যেই তাঁর তৃণমূলে যোগদান নিয়ে জল্পনা একেবারে তুঙ্গে। আর সেই রেশই উঠে আসছে সৃজন ভট্টাচার্যের (Srijan Bhattacharya) প্রসঙ্গ। যাঁর কাঁধে আবার বর্তমানে সারা ভারত এসএফআইয়ের দায়িত্ব। জল্পনা ভোটের আবহে তিনিও নাকি দল তৃণমূলে যেতে চলেছেন? যদিও এ ব্যাপারে মুখে কুলপ এেঁটেছে বাম ব্রিগেড। কিন্তু বিতর্ক-জল্পনার মধ্যেই মুখ খুললেন সৃজন, ও সৃজনের বাবা অরিন্দম ভট্টাচার্য।

সাম্প্রতিক সময়ে দলের তরুণ মুখ সৃজনকেও সেভাবে সিপিএমের কর্মসূচিতে দেখা যাচ্ছে না৷ দল ছাড়ার এই জল্পনাও নস্যাৎ করে সৃজনের জবাব, ‘আমাকে যে গণসংগঠনের দায়িত্ব দেওয়া হয়েছে আমি সেই ভারতের ছাত্র ফেডারেশনকে নিয়ে কাজ করার উপরেই জোর দিচ্ছি৷’

আরও পড়ুন:

অরিন্দমবাবুর সাফ কথা, ছেলের উপর তাঁর পূর্ণ আস্থা রয়েছে। তিনি বিশ্বাস করেন না এরকম কিছু ঘটতে পারে। তিনি বলেন, “এরকম কোনও বিষয় আমি জানি না। আমি দৃঢ়ভাবে বিশ্বাস করি ও কোনও দক্ষিণপন্থী দলে যাবে না। আমি তো ভাবছি হঠাৎ এরকম কথা আসছে কেন? প্রতীক-উর আর সৃজন একসঙ্গে ছাত্র রাজনীতি বলে এটা ভাসিয়ে দেওয়া হল?

The post প্রতীক উরের পথে হেঁটে তিনি সিপিএম ছাড়ছেন? কী জানালেন সৃজন first appeared on KolkataTV.